Plaasmoorde!!!!! Farm Murders!!!!! - Page 436 - Stormfront
Page 436 of 673 « First < 336 386 422 423 424 425 426 427 428 429 430 431 432 433 434 435 436 437 438 439 440 441 442 443 444 445 446 447 448 449 450 486 536 > Last »
06-11-2009, 12:10 PM #4351
Man geskiet in kattebak gekry
'n Onbekende man (48) is gistermiddag laat in die Charlotte Maxeke-hospitaal (voorheen Johannesburgse Algemene Hospitaal) dood nadat hy by 'n Randburgse winkelsentrum met twee skietwonde in die kop agter in 'n motor se kattebak gevind is.
Die man is omstreeks 12:00 agter in 'n Opel Kadett by die Randburg-winkelsentrum in Pretoriastraat gevind.
Mnr. Tristan Wadeley, ER24-woordvoerder, sê 'n inkopieganger het onraad vermoed toe hy 'n bloedspoor by die motor opgemerk het. Hy het die polisie en paramedici ontbied.
By die nooddienswerkers se aankoms is die man, wat bewusteloos was, uitgewys en op die toneel gestabiliseer. "Hy is in 'n kritieke toestand per ambulans na die hospitaal geneem," sê Wadeley.
Hy het enkele ure daarna aan sy wonde beswyk, sê die polisie.
Insp. Kym Cloete, polisiewoordvoerder, sê die Randburg-polisiekantoor het gesê die voorval word ondersoek.
'n Rewolwer is agter by die man in die kattebak gevind.
Body, gun found in boot
Johannesburg - A 48-year-old man was found shot in his car boot in the Randburg Square parking area on Wednesday, Johannesburg police said.
Inspector Kym Cloete said security guards alerted police after hearing a gunshot at 12:30.
"Security guards walked around and noticed blood dripping out of the boot of a car and when they opened it they found the man with a shot wound. A gun was also found inside," said Cloete.
Police are investigating all possible leads, said Cloete.
06-11-2009, 12:12 PM #4352
Groep van polisie rand man glo aan
06-12-2009, 10:34 AM #4353
'Meneer, staan asb. net stil,' sê rowers
'n Boer van Hartbeesfontein in Noordwes het eergisteraand 'n tweede plaasaanval oorleef toe hy 'n enkele skoot na twee gewapende mans geskiet het.
Mnr. Jan Pretorius (76) het "in die loop van hul pistool ingekyk" toe hy omstreeks 21:20 vir 'n tweede keer by 'n buitedeur uit is om na die elektrisiteitsboks te kyk, het sy vrou, Marie (74), gesê. Dit was nadat die krag tien minute vroeër ook afgegaan het. Mnr. Pretorius het al die boks se skakelaars afgeskakel aangetref, maar dit weer aangeskakel. Die egpaar het toe al vermoed iets skort, want mnr. Pretorius het sy pistool gaan haal en by hom gehou waar hulle by die radio gesit en gesels het.
Toe die ligte 'n tweede keer uitgaan, het die boer wéér uitgegaan, dié keer met sy pistool in sy hand.
"Meneer, staan asseblief net stil," het die twee aanvallers volgens mev. Pretorius in Afrikaans aan haar man gesê waar hy net buite die deur gestaan het. Hulle het 'n pistool op hom gerig, maar hy het blitsig self 'n skoot geskiet. Die mans het weggehardloop.
"Dit was eintlik vreemd. Die mans was hier vlak voor hom. Ons kan net dankbaar wees teenoor die Here," het mev. Pretorius gesê. Sy is selfs bly haar man "het nie eens daai skelm raak geskiet nie".
Die egpaar het sowat 12 jaar gelede ook ongedeerd van 'n aanval op hul plaas, Wildebeeslaagte, afgekom. Drie gewapende mans het mnr. Pretorius toe buite oorval. Hulle het ook weggehardloop toe hulle besef het mev. Pretorius is besig om alarm te maak in die huis.
"Die Here het seker maar nog 'n doel met ons op die aarde. Hy lei mens en gee mens krag en weet hoekom dit met mens gebeur," het mev. Pretorius gesê.
Sy het haar man wel gewaarsku toe hy weer na die kragboks wou gaan. Die voorval het hulle geleer om versigtiger te wees en "nie eers te gaan kyk as die krag afgaan nie".
Insp. Wilmarie van der Merwe, polisiewoordvoerder in Noordwes, het gesê 'n saak van poging tot huisbraak word ondersoek.
06-12-2009, 10:36 AM #4354
Om te roof is net 'n manier om bestaan te maak, hoor slagoffers
Vanderbijlpark. – "Ons is hier om te roof, dis net 'n manier om 'n lewe te maak."
Só het vier gewapende rowers gisteroggend gesê toe hulle op twee ouerpare toegeslaan het wie se kinders die naweek met mekaar getroud is.
"My dogter se nuwe skoon?ouers het ná die troue in Potchefstroom een aand by ons oorgeslaap voordat hulle vroegoggend na George wou vertrek toe die rowers toegeslaan het," het die bruid se ma gesê.
Die ouers van die pasgetroudes wil uit vrees vir weerwraak nie geïdentifiseer word nie.
Volgens die bruid se ma het haar man die hek vir die bruidegom se ouers gaan oopsluit toe hy 'n rooi VW Golf straat-af sien ry.
"Ek het my dogter se skoon?ouers reeds gegroet en was verbaas toe ek weer stemme in die huis hoor," het sy gesê.
Vier "beskaafde", netjies geklede mans het vermoedelik hul motor omgedraai, agter die volgepakte, swart BMW X3 van die bruidegom se ouers stilgehou en hul pad na binne gedwing.
"Ons is met handwapens in die televisiekamer aangehou en die rowers het gesê hulle soek vuurwapens en geld," het die bruid se ma gesê.
"My dogter se skoonpa het vir ons gebid. Een van die rowers het gesê God het ons inderdaad vandag beskerm, want hulle het nie gekom om ons dood of seer te maak nie."
'n Rower het gesê wat hulle doen is net 'n manier om 'n bestaan te maak.
Die rowers het die ouerpare met serpe vasgebind. Daarna het hulle in die Golf waarmee hulle gekom het en die BMW van die bruidegom se pa gevlug.
Hy het dié BMW die vorige dag gekoop.
"Ons het ons losgewikkel en mnr. Rudie Haroldt, 'n vriend van ons, eerste in die hande gekry. Hy het die polisie ontbied," het die bruid se ma gesê.
"Die rowers het met die BMW X3, selfone, vuurwapens, juwele en geld gevlug," het insp. Kinnie Steyn, polisiewoordvoerder, gesê.
Die gesteelde BMW is enkele ure later in Soweto teruggevind, maar die rowers is nog soek.
06-12-2009, 10:37 AM #4355
Wag geskiet toe hy op alarm reageer
Rustenburg. – 'n Veiligheidswag is eergisteraand kort voor middernag drie keer geskiet toe hy op 'n vulstasie se alarm gereageer het.
Mnr. Allie Venter, eienaar van Proteapark Motors by die Wildevy-sentrum, het gesê twee mans in 'n motor het om 23:45 by die vulstasie stilgehou.
"Die rowers het by die kantoor ingekom en geld geëis. Daarna het hulle 'n klomp sigarette gevat en die kar vol brandstof gemaak."
Die werknemers het die paniekknoppie gedruk. Net toe die rowers ry, het 'n wag van die veiligheidsmaatskappy daar aangekom. Die rowers het stilgehou en die een man het uitgeklim, na die bakkie van Wesalarms geloop en drie skote deur die venster geskiet. Die wag is in die kop, arm en lyf getref.
Kapt. Elsabé Augoustides, polisiewoordvoerder, het gesê hy is in 'n ernstige toestand in die Ferncrest-hospitaal. Sy familie wil nie sy naam bekend gemaak hê nie.
Dit was die tweede gewapende rooftog by die vulstasie binne ses maande. Met die vorige voorval in Januarie is niemand beseer nie.
Volgens Venter werk geen van die straatligte by die sentrum of die groot lig voor die vulstasie nie.
06-12-2009, 10:39 AM #4356
Henk van de Graaf, assistent-hoofbestuurder: kommunikasie van die TLU SA, skryf:
Hoe dr. Blade Nzimande, minister van hoër onderwys en sekretaris-generaal van die SAKP, die reeds voosgeslaande boere by sy transformasiegrille by universiteite wil betrek, laat 'n mens werklik verstom ("Blade het lem in vir kampusse", 11 Junie).
Hy haal weer 'n storie aan van 'n "wit" boer wat 'n swart arbeider doodmaak deur hom agter 'n bakkie aan te sleep.
Terwyl hierdie kommunistiese grootbaas dan nou weer hierdie sake wil ophaal, is dit nodig dat van boere-kant af weer gewys word dat sowat 3 000 boere al op hul plase deur hoofsaaklik "swart" bendes en arbeiders vermoor is.
Natuurlik is dit onverskoonbaar as 'n boer sy arbeider so sou mishandel of vermoor. Maar dit is beslis nie ernstiger as die skynbaar georganiseerde moord op die mense wat die kos produseer wat Nzimande elke dag met behaaglikheid eet nie.
Hy maak weer propaganda van die uitsondering op die reël, want die reël is dat boere hul arbeiders goed en met respek behandel, want die arbeiders speel 'n belangrike rol in suksesvolle boerdery en in volhoubare voedselvoorsiening.
Ek is seker Nzimande kan nie 'n lys van 3 000 vermoorde plaaswerkers voorlê nie. Maar hy kan maar by TLU SA kom kyk na die name van die 3 000 vermoorde boere!
Al waarop die boere nou kan hoop, is dat die minister en die adjunkminister van landbou nou dadelik en sonder versuim sal opstaan en hul kommunistiese kollega tot orde sal roep.
Die boere verwag dit van hulle.
06-12-2009, 10:42 AM #4357
Mev. Venter (67) sterf ook ná aanval op egpaar
Port Elizabeth. - Die bejaarde vrou wat verlede week by haar huis in Theescombe aangeval en aangerand is, het Woensdagaand in die Netcare Greenacres-hospitaal gesterf.
Mev. Jacoba Venter (67), wat ernstige kop- en breinbeserings asook gesigfrakture opgedoen het, is omstreeks 22:00 dood, het me. Adele Kennedy, woordvoerder van die hospitaal, gister gesê.
Venter se man, George (78) is dood toe die egpaar op 31 Mei in hul huis op hul kleinhoewe met gholfstokke aangeval is.
Intussen het die polisie 'n vyfde verdagte aangekeer in verband met die aanval. Die man is in Kuyga in hegtenis geneem.
"Vier ander is vier dae ná die voorval ook in die woonbuurte Kuyga en Lusaka naby Groenbossies aangekeer," het kapt. Sandra Janse van Rensburg, polisiewoordvoerder, gesê.
Die vermeende aanvallers – almal tussen 19 en 32 jaar oud – verskyn op 25 Junie weer in die plaaslike landdroshof op aanklagte van moord.
"Vier van hulle word by die St. Albans-gevangenis aangehou terwyl die vyfde verdagte by die Kabegapark-polisiekantoor aangehou word," het Janse van Rensburg gesê.
Sy het gesê besittings soos 'n yskas, radio en luidsprekers wat by die egpaar gebuit is, is vandeesweek in Uitbreiding 28 in die noordelike gebiede gevind waar dit na bewering deur die verdagtes van die hand gesit is.
Buiten die gesteelde goedere het die polisie ook op 'n Ford Courier-bakkie beslag gelê wat vermoedelik gebruik is om die gesteelde besittings te vervoer.
Daar is egter geen wapens in die mans se besit gevind nie.
Die Venters se drie seuns wou nie met die media oor die voorval praat nie.
06-12-2009, 10:43 AM #4358
Baaise speurder van dienspistool beroof
Port Elizabeth. – Die Baaise polisie is op soek na vyf rowers nadat 'n speurder gister van sy dienspistool beroof is.
Die voorval het gebeur in die parkeerterrein voor die Picardi Rebel-drankwinkel waar die speurder se kollega 'n verklaring gaan afneem het. Die speurder het in die motor gewag.
Volgens kapt. Sandra Janse van Rensburg, polisiewoordvoerder, wou die groep verdagtes vermoedelik die drankwinkel in Grahamstadweg beroof.
"Ses mans het by die winkel opgedaag en die speurder in sy voertuig gedreig en van sy dienspistool beroof.
"Die mans is agterna by die winkel in en het die werkers beveel om op die grond te lê.
"Die ander speurder was onbewus van wat aan die gang was, maar toe die verdagtes hom sien, het hulle op die vlug geslaan," het Janse van Rensburg gesê.
Volgens haar het vyf van die mans in 'n wit VW Citi Golf gevlug.
Die sesde verdagte (28) het te voet gevlug en is aangekeer. Hy word by die Mountweg-polisiekantoor aangehou en verskyn Maandag in die landdroshof op 'n klag van gewapende roof. Die res is nog op vrye voet.
06-12-2009, 10:46 AM #4359
Knysna-moord nog steeds 'n raaisel
George. - Die moord op me. Erin van Rensburg (20), 'n Matie van Mosselbaai wie se lyk verlede week buite Elandsbaai gevind is, het opnuut die soeklig op 'n onopgeloste moord in Knysna laat val.
Me. Shantél Zeelie (28) is op 6 Januarie vanjaar by die Coney Glen-uitkykpunt digby die Knysna Koppe verwurg. Slegs haar skoene, selfoon en motorsleutels was weg. Haar motor is verlate in die parkeerterrein gevind. Haar lyk is onder takke gevind. Sy was ten volle geklee.
Haar moordenaar is steeds op vrye voet.
Haar ma, me. Elsie Zeelie, het gister gesê die moord op Van Rensburg, wie se lyk in 'n duingraf gevind is, het ou wonde vir hulle oopgekrap.
"Toe Shantél dood is, het Jessica Wheeler (wat in 2006 deur Heinrich Van Rooyen in Knysna vermoor is) se pa (mnr. Kevin Wheeler) ons besoek. Dit het baie vir ons beteken. Ons harte gaan uit na die Van Rensburgs."
Volgens Zeelie stem Van Rensburg se moord ooreen met haar dogter se dood. "Haar pa (mnr. Errol van Rensburg) se vrae oor hoe sy dogter dood is, is ook ons vrae oor Shantél.
"Ek kan my indink hoe haar ouers moet voel."
Volgens haar het die polisie vandeesweek laat blyk hulle wag steeds op die uitslag van forensiese toetse wat uitsluitsel kan gee oor die omstandighede rondom Shantél se dood.
Sy sou glo die dag van haar moord 'n vorige minnaar by die uitkykpunt ontmoet. Die polisie het mense ondervra, maar niemand is aangekeer nie.
Haar wit insteekskoene is later deur haar suster, me. Debbie Thorpe, en haar ma op die moordtoneel gevind nadat die polisie die toneel deeglik gefynkam het.
Die moontlikheid dat die moordenaar dit later daar gaan neersit het, is nie uitgesluit nie. Zeelie meen haar dogter is moontlik deur twee of meer mense vermoor.
06-15-2009, 01:02 PM #4360
Jong Jhb-vrou steeds soek 4 j. nadat sy by Vaalrivier verdwyn
Vanderbijlpark. – Meer as vier jaar ná die verdwyning van 'n jong vrou hier krap haar vriende, die polisie en 'n private ondersoeker steeds kop daaroor.
Me. Dawn Violet Burn van Kensington, Johannesburg, het op 30 November 2004 verdwyn terwyl sy met vriende en familielede by die Vanbo-vakansieoord, langs die Vaalrivier tussen Parys en Vanderbijlpark, uitgespan het.
Sy was toe 23 jaar oud.
Volgens 'n ou skoolvriendin, mev. Marie Muller, het Burn, haar twee broers en vriende die aand van haar verdwyning gebraai en gekuier toe sy ná 'n bakleiery terug is na die ron?dawel waar sy geslaap het.
"Haar klere is later in 'n nat hopie op die vloer van die ron?dawel gevind, maar van haar was daar geen teken nie," het Muller gister gesê.
Net Burn se selfoon is vermis.
Me. Aleisha Tissen, haar beste vriendin, het gesê sy het die volgende oggend van Burn se verdwyning uitgevind.
"Mense het gebel om uit te vind of Dawn by my is en toe het my jare lange soektog na my vriendin begin.
"Ek en ons vriende soek antwoorde. Dawn sou nie tou opgegooi het voordat sy geweet het wat van my geword het nie as die rolle omgeruil was."
Volgens Tissen is die twee broers ál naasbestaandes wat Burn het.
"Een broer woon in Londen en die ander in Johannesburg. Hul ouers is glo tydens hul kinderjare dood."
Volgens Tissen het dit nie sin dat Burn, wat in 'n kinderhuis in Modimolle (Nylstroom) grootgeword het en hard vir haar plek in die samelewing moes veg, dit net so sou los nie.
"Niemand kan sommer so in die niet verdwyn nie.
"Iemand moes iets gesien het of weet iets."
Muller wil ook graag weet wat van Burn geword het.
"Sê vir my sy is dood.
"Sê vir my sy lewe.
"Sê net iets, sodat ons dit kan verwerk en aangaan met ons lewens."
Mense met inligting oor Burn se verdwyning word gevra om insp. Judith Swanepoel by 0 082 466 7746 of mnr. Leon Rossouw by 083 410 0900 te bel.